במאי 2018 נערך המצעד השני. המצעד היה מוקדש לתמיכה בהורים אשר לא "זרקו את ילדיהם בגלל נטייתם המינית". מסיבת הפתיחה הביאה כ-800 אזרחים אשר הריעו להופעתו של הזמר הלבנוני חאנזה. בעקבות האירוע, הקהילה הגאה בביירות זכתה לתמיכה רחבה מכל העולם ולמאות שיחות טלפון של פעילים ברחבי העולם שהציעו עזרה, תמיכה ועודדו המשך פעילות כמו גם גינויים ממשלות זרות כלפי התנהלות התובע הכללי של ביירות שהורה על השעיית הפעילות ופתח בהליך פלילי כנגד המארגנת בגין ארגון אירוע "המסית להפקרות". אירוע הגאווה ב-2020 נערך על רקע מגפת הקורונה ולאחר הפיצוץ בנמל ביירות. מדי שנה מקיימת הקהילה הגאה אירועים למודעות לאיידס ביום האיידס העולמי.